Oct 08,2015
గోజావాస్‌లో పెరిగిన స్నాప్‌డీల్‌ పెట్టుబడులు
      న్యూఢిల్లీ: లాజిస్టిక్స్‌ సంస్థ గోజావాస్‌తో స్నాప్‌డీల్‌ దోస్తీ మరింత బలపడింది. తాజాగా గోజావాస్‌లో ఈ కామర్స్‌ దిగ్గజం స్నాప్‌డీల్‌ మరో రూ.130 కోట్ల పెట్టుబడులు పెట్టినట్లుగా వెల్లడించింది. గోజావాలో స్నాప్‌డీల్‌ పెట్టుబడులు పెట్టడం ఇది రెండోసారి. ఈ ఏడాది మార్చిలో కూడా స్నాప్‌డీల్‌ సంస్థ గోజావాస్‌లో పెట్టుబడులు పెటింది. గోజావాస్‌ సంస్థ ఇప్పటికే దేశంలోని 350 పట్టణాలలో డెలివరీ సర్వీసెస్‌ను అందిస్తోంది. గతంలో కుదుర్చుకున్న ఒప్పందం మేరకు ఈ రెండో విడుత పెట్టుబడులను పెడుతున్నట్లుగా స్నాప్‌డీల్‌ సహ వ్యవస్థాపకుడు రోహిత్‌ బన్సాల్‌ తెలిపారు. ఇరు సంస్థలు జట్టుకట్టిన అనంతరం గత ఆరు నెలలుగా అన్‌లైన్‌ బుకింగ్‌ ఉత్పత్తుల డెలవరీ సమయం దాదాపు 24 గంటల మేర తగ్గినట్టు తెలిపారు. తాజా పెట్టుబడలు గోజావాస్‌ సేవల విస్తృతి మరింత పెరిగేందుకు తాజా పెట్టుబడులు మరింతగా దోహదం చేస్తుందని వివరించారు.
మీ స్నేహితులకు రికమెండ్ చెయ్యండి